Franz Burchart

Franz BURCHART, latine Franciscus Burckhardus, (naskiĝinta la  en Vajmaro, mortinta la  samloke) estis germana scienculo kaj profesoro.

Estante filo de oficisto kortega ĉe Johano la Konstanta li enmatrikuliĝis en majo 1520 ĉe la universitato de Wittenberg. Tie li estis akceptita en la domo melanktona. Magistriĝinte en februaro 1524, li iĝis kvintiliana profesoro ĉe la fakultato artista. Ĉi tio ebligis rekomendo fare de Melanktono ĉe Georg Spalatin. Estante elstara kaj ŝatata disĉiplo de Melanktono, Burchart fariĝis en 1530 eĉ profesoro pri la helena lingvo. Tie li dekanis vintrosemestrojn de 1527 kaj 1535; tie li rektoris dum la vintra semestro de 1532. 

En 1535 li iĝis postanto de la dukkortega juristo kaj vickanceliero. Ĉi-role li akompanis en novembro 1535 al Vieno lian princelektistan moŝton Johanon Frederikon la Grandaniman. Burchart ankaŭ ĉeestis la interparolon kun Pietro Paolo Vergerio; en decembro 1535 li estis akompananto de Gregor Brück ĉe la kunveno de Schmalkalden por intertraktado kun mediatoroj (kaj denove en Schmalkalden en 1540). Koncerne la Reformacion, li sekve daŭre implikiĝis dum interparoladoj kaj difinoj de kredformuloj.Ekz. je ĉiuj dietoj de inter 1541 kaj 1545. Burchart troviĝis diplomate eĉ en Anglujo ĝis 1538Lastafoje li estis en Anglujo en 1559, okaze de nuptoprojekto reĝina kun duko Johano Vilhelmo (Saksio-Vajmaro). (ĉe la korto de reĝo Henriko la 8-a, kun Georg von Boyneburg, Bernhard von Mila kaj Friedrich Myconius) kaj en Franclando. En 1542 oni enoficigis lin kiel administrantan kancelieron de la Lando Brunsvigo kaj en novembro 1544 li nomumiĝis princelektista kaj ŝmalkalda konsilisto de Vajmaro. Post la batalo de Mühlberg kaj la malvenko en la Ŝmalkalda Milito, li iris kun anoj de la princelektista familio Vajmaron. De tie li engaĝiĝis por la fondo de la universitato de Jena. Klopodis li vane ke Melanktono mem ekdocentu en Jena.

Apud Gregor Brück, Burchart konsidereblas la plej influhava saksia politikisto tiutempa. Li havis du filinojn: Barbara nuptis la lepsikan teologiprofesoron Viktorin Strigel, Katharina la juriston Matthäus Wesenbeck. La tomboslabo de Barbara Strigel videblas sur la tombejo jakoba de Vajmaro.Rainer Müller: Kulturdenkmale in Thüringen: Stadt Weimar, (volumo 4.1.: Altstadt), E. Reinhold Verlag, Erfurto 2009, p. 284-285

 Eksteraj ligiloj 

Art. "Burchart, Franz" de Theodor Muther, ĉe:  Allgemeine Deutsche Biographie, vol. 3 (1876), p. 569–570 
 verka listo de Burchart

 Notoj 

Kategorio:Germanaj politikistoj
Kategorio:Germanaj profesoroj 
Kategorio:Naskiĝintoj en 1503
Kategorio:Mortintoj en 1560
Kategorio:Homoj rilataj al Weimar
kategorio:Germanaj klasikaj filologoj